**პ რ ო ე ქ ტ ი**

**მობილური ქსელით მომსახურების საბითუმო ბაზრის შესაბამის სეგმენტზე კონკურენციის კვლევისა და ანალიზის შედეგების შესახებ**

#### საქართველოს კომუნიკაციების ეროვნული კომისია (შემდეგში „კომისია“) აღნიშნავს, რომ კომისიის მიერ 2019 წლის 3 ოქტომბერს მიღებული იქნა გადაწყვეტილება N გ-19-23 / 567  „მობილური ქსელით მომსახურების საბითუმო ბაზრის შესაბამის სეგმენტზე კონკურენციის კვლევისა და ანალიზის ჩატარების მიზნით ადმინისტრაციული წარმოების დაწყების შესახებ“. ამავე გადაწყვეტილებით, საკითხის ზეპირი მოსმენის დღედ განისაზღვრა 2019 წლის 7 ნოემბერი. კომისიის 2019 წლის 7 ნოემბრის N გ-19-19 / 628 გადაწყვეტილებით, ცვლილება იქნა შეტანილი კომისიის N გ-19-23 / 567  გადაწყვეტილებაში და საკითხის ზეპირი მოსმენის დღედ განისაზღვრა 2019 წლის 5 დეკემბერი.

კომისია აღნიშნავს, რომ მიმდინარე საჯარო ადმინისტრაციული წარმოების ფარგლებში ზეპირი მოსმენა კომისიაში გაიმართა 2019 წლის 5 დეკემბერს. კომისიის 2019 წლის ……..ზეპირი მოსმენის სხდომას ესწრებოდნენ: ...........................................................................................................................

კომისია აღნიშნავს, რომ ბოლო პერიოდში კომისიის მიერ მიღებულმა რიგმა მნიშვნელოვანმა გადაწყვეტილებებმა ქვეყანაში მობილური მომსახურებების ბაზარზე კონკურენტული ფასების ჩამოყალიბების წინაპირობა უზრუნველყო. შესაბამისად, ბაზარზე არსებული კონკურენტული გარემოს შენარჩუნებისა და კიდევ უფრო გაუმჯობესების მიზნით, „მობილური ქსელით საცალო ხმოვანი მომსახურების ბაზრის შესაბამის სეგმენტზე კონკურენციის კვლევისა და ანალიზის შედეგების შესახებ“, კომისიის 2019 წლის 30 აპრილის №267/9 და „მობილური ქსელით ინტერნეტ მომსახურების და მოკლე ტექსტური შეტყობინებების („SMS“) ბაზრის შესაბამის სეგმენტებზე კონკურენციის კვლევისა და ანალიზის შედეგების შესახებ“ კომისიის 2019 წლის 30 აპრილის №268/9 გადაწყვეტილებების მიღებისას, მიზანშეწონილად იქნა მიჩნეული, როგორც ეროვნულ როუმინგზე დაშვების, ასევე მობილური ვირტუალური ქსელის ოპერატორის (შემდგომში, ასევე MVNO) მიერ მობილური მომსახურების ბაზარზე შესვლის ხელშეწყობისთვის, მობილური ქსელით მომსახურების საბითუმო ბაზრის შესაბამის სეგმენტზე კონკურენციის კვლევისა და ანალიზის ჩატარება და მნიშვნელოვანი საბაზრო ძალაუფლების მქონე ოპერატორებისათვის როგორც ეროვნულ როუმინგზე, ასევე MVNO ქსელთან დაშვებაზე სპეციფიკური ვალდებულებების განსაზღვრა.

შესაბამისად, მობილური ვირტუალური ქსელის ოპერატორის მობილური მომსახურების ბაზარზე დაშვების, წესებისა და ვალდებულებების შემუშავების მიზნით კომისიის მიერ „სახელმწიფო შესყიდვების შესახებ“ საქართველოს კანონის შესაბამისად გამოცხადებულ ტენდერში გაიმარჯვა საკონსულტაციო კომპანია „PriceWaterhouseCoopers Advisory, s.r.o“ (“PwC”). აღნიშულმა კომპანიამ კომისიასთან ერთად შეიმუშავა სარეკომენდაციო დოკუმენტი ეროვნული როუმინგისა და MVNO-ს მსურველი პირებისათვის მნიშვნელოვანი საბაზრო ძალაუფლების მქონე მობილური ოპერატორების კუთვნილ ქსელებთან დაშვების პირობების შესახებ აღნიშნული დოკუმენტი 2019 წლის 26 ნოემბერს გამოქვეყნდა კომისიის ვებ-გვერდზე, დამატებითი შენიშვნებისა და მოსაზრებების მიღების მიზნით.

კომისიის ზეპირი მოსმენის სხდომაზე კომისიის აპარატის სატელეკომუნიკაციო ბაზრის რეგულირების დეპარტამენტის მიერ წარმოდგენილი იქნა შემდეგი ინფორმაცია:

საქართველოში მოქმედი მოძრავი საკომუნიკაციო ქსელის ყველა ოპერატორი საკუთარ აბონენტებს მობილური ქსელით მომსახურების სამი ძირითადი სახის სერვისს სთავაზობს:

* მობილური ხმოვანი მომსახურება;
* მონაცემთა გადაცემის (ინტერნეტი) მომსახურება;
* მოკლე ტექსტური შეტყობინების „SMS“ მომსახურება.

მობილურ ქსელში ჩართული აბონენტების რაოდენობის დინამიკა ქვეყანაში მზარდია. 2019 წლის მესამე კვარტალის მდგომარეობით მობილური მომსახურებით 5.5 მილიონი აბონენტი1 სარგებლობდა.

მობილური მომსახურების აბონენტთა სიმკვრივის მაჩვენებელმა საქართველოს მოსახლეობასთან მიმართებაში 2019 წლის მესამე კვარტალის მონაცემებით შეადგინა 147%. აღნიშნული იმ ფაქტის მაჩვენებელია, რომ ზოგ მომხმარებელს აქვს რამდენიმე SIM ბარათი, რაც საშუალებას აძლევს აბონენტს აირჩიოს მისთვის საუკეთესო მომსახურების ვარიანტი.

გრაფიკი N1

*წყარო: ა ტიპის აბონენტები M2M აბონენტების ჩათვლით ფორმა -2.2; მოსახლეობა-საქ. სტატისტიკის ეროვნული სამსახური*

2019 წლის მესამე კვარტალის მონაცემებით, ყველაზე მეტი აბონენტი ჰყავდა შპს „მაგთიკომს“ (2.3 მლნ აბონენტი, ბაზრის წილის 41%), სს „სილქნეტს“ (შპს „ჯეოსელი“) - 1.8 მლნ. აბონენტი (ბაზრის წილის 33%), ხოლო შპს „ვიონი საქართველოს“ - 1.4 მლნ. აბონენტი (ბაზრის წილის 26%).

გრაფიკი N2

*წყარო: ა ტიპის აბონენტები M2M აბონენტების ჩათვლით, ფორმა 2.2;*

\_\_\_\_\_\_

1 *აბონენტთა (SIM ბარათთა) რაოდენობა , რომელთაც შესაბამისი პერიოდის (ბოლო კვარტალი) განმავლობაში ერთხელ მაინც ისარგებლეს კომპანიის მომსახურებით (განახორციელეს ან მიიღეს ზარი, გააგზავნეს ან მიიღეს SMS/MMS, ისარგებლეს  მონაცემთა გადაცემით ან სხვა დამატებითი მომსახურებით) ან  დაერიცხათ სააბონენტო გადასახადი (კომპანიის თანამშრომლების ჩათვლით  და სატესტო ბარათების ჩაუთვლელად). ასევე განიხილებიან M2M აბონენტები.*

გრაფიკი N3

*წყარო: ა ტიპის აბონენტები+M2M აბონენტები, ფორმა 2.2;*

მობილური ქსელის ყველა მომსახურებიდან მიღებული შემოსავლების მიხედვით 2019 წლის 9 თვეში მობილური მომსახურების შემოსავლების 46% შპს „მაგთიკომის“ აბონენტებმა დააგენერირეს, სს „სილქნეტის“ (შპს „ჯეოსელის“) აბონენტებიდან მიღებული შემოსავლები შეადგენენ მობილური მომსახურების ბაზრის 36%-ს, ხოლო შპს „ვიონი საქართველოს“ აბონენტებიდან მიღებული შემოსავლები - 18% - ს. ბაზრის სხვა მონაწილეების მობილური ქსელის ყველა მომსახურებიდან მიღებული შემოსავლები და აბონენტების რაოდენობა მთლიანი მობილური ქსელის საცალო ბაზრის 0.1%-ზე ნაკლებია

ცხრილი N1

|  |  |  |  |  |
| --- | --- | --- | --- | --- |
| აბონენტების რაოდენობა | **Q4 2016** | **Q4 2017** | **Q4 2018** | **Q3 2019** |
| გლობალ სელ | 826 | 409 | 297 | 304 |
| ჯიმობაილ | 12,554 | 1,975 | 3,603 | - |
| **სულ** | **13,380** | **2,384** | **3,900** | **304** |
| **წილი მთლიან აბონენტებში** | **0.24%** | **0.04%** | **0.07%** | **0.01%** |

*წყარო: ა ტიპის აბონენტები+M2M აბონენტები, ფორმა 2.2;*

|  |  |  |  |  |
| --- | --- | --- | --- | --- |
| შემოსავლები | **12თვე 2016** | **12 თვე 2017** | **12 თვე 2018** | **9 თვე 2019** |
| გლობალ სელ | 300 | 197 | 38 | 1,520 |
| ჯიმობაილ | 91,097 | 136,719 | 226,397 | 107,975 |
| **სულ** | **91,398** | **136,916** | **226,435** | **109,495** |
| **წილი მთლიან შემოსავლებში** | **0.02%** | **0.03%** | **0.05%** | **0.03%** |

*წყარო: საცალო შემოსავალი, ფორმა 2.1;*

გრაფიკი N4

*წყარო: საცალო შემოსავალი, ფორმა 2.1;*

გრაფიკი N5

*წყარო: საცალო შემოსავალი, ფორმა 2.1;*

**მობილური ხმოვანი მომსახურების საბითუმო ბაზარი**

## მობილური ხმოვანი მომსახურების საბითუმო ბაზარი რეგულირდება „მოძრავი საკომუნიკაციო ქსელის ოპერატორის ძირითადი ქსელის საკომუტაციო ტერმინალურ ელემენტებთან დაშვებისა და ურთიერთჩართვის (სატელეფონო ზარების წამოწყების/დასრულების) საბითუმო ბაზრის შესაბამის სეგმენტებზე კონკურენციის კვლევისა და ანალიზის შედეგების შესახებ“ კომისიის 2010 წლის 21 მაისის №240/9 გადაწყვეტილებით, კერძოდ, ძირითადი ქსელის საკომუტაციო ტერმინალურ ელემენტებთან დაშვებისა და ურთიერთჩართვის (სატელეფონო ზარების წამოწყება/დასრულების) მომსახურების საბითუმო ბაზრის სეგმენტებზე, მნიშვნელოვანი საბაზრო ძალაუფლების მქონე ავტორიზებულ პირებს: შპს „მაგთიკომს“, სს „სილქნეტს“ და შპს „ვიონი საქართველოს“, 2019 წლის 1 იანვრიდან, დადგენილი აქვთ სატელეფონო ზარების წამოწყება/დასრულების მომსახურების სახეებზე ტარიფი, შემდეგი ოდენობით:

* მობილურ ქსელში სატელეფონო ზარის დასრულების მომსახურება - 0,75 თეთრი (გადასახადების გარეშე);
* მობილური ქსელიდან სატელეფონო ზარის წამოწყების მომსახურება - 1,44 თეთრი (გადასახადების გარეშე);

ამასთან ერთად, მოძრავი საკომუნიკაციო მომსახურების ოპერატორის ძირითადი ქსელის საკომუტაციო ტერმინალურ ელემენტებთან დაშვებისა და ურთიერთჩართვის (სატელეფონო ზარების წამოწყება/დასრულების) მომსახურების საბითუმო ბაზრის სეგმენტებზე ამ გადაწყვეტილებით განსაზღვრულ, მნიშვნელოვანი საბაზრო ძალაუფლების მქონე ავტორიზებულ  პირს, ამავე გადაწყვეტილებით განსაზღვრულ გეოგრაფიულ საზღვრებში, დაკისრებული აქვთ შემდეგი სპეციფიკური ვალდებულებები:

- ინფორმაციის გამჭვირვალობის უზრუნველყოფის ვალდებულება;

- დისკრიმინაციის აკრძალვის ვალდებულება;

- ქსელის შესაბამის ელემენტებთან დაშვების ვალდებულება;

- დანახარჯებისა და შემოსავლების განცალკევებულად აღრიცხვის ვალდებულება;

- სატარიფო რეგულირებისა და ხარჯთაღრიცხვის ვალდებულება.

ზოგადი სურათი არსებული რეგულაციის პირობებში მობილური ხმოვანი მომსახურების საბითუმო ბაზარზე შემდეგია:

გრაფიკი N6

*წყარო: ფორმა 5.3;*

გრაფიკი N7

*წყარო: ფორმა 5.3;*

გრაფიკი N8

*წყარო: ფორმა 2.19;*

გრაფიკი N9

*წყარო: ფორმა 2.19;*

ცხრილი N2

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ARPU2** | **2017** | | | | **2018** | | | | **2019** | | |
| **Q1 2017** | **Q2 2017** | **Q3 2017** | **Q4 2017** | **Q1 2018** | **Q2 2018** | **Q3 2018** | **Q4 2018** | **Q1 2019** | **Q2 2019** | **Q3 2019** |
| მაგთიკომი | 4.5 | 4.8 | 5.0 | 4.9 | 4.8 | 5.0 | 5.2 | 5.1 | 4.7 | 4.8 | 4.8 |
| ვიონი საქართველო | 2.9 | 3.0 | 2.9 | 2.4 | 3.0 | 3.4 | 3.3 | 3.1 | 2.9 | 3.0 | 2.8 |
| სილქნეტი/ჯეოსელი | 3.9 | 4.1 | 4.2 | 4.3 | 3.6 | 4.3 | 4.3 | 4.2 | 4.2 | 4.5 | 4.6 |
| **საშუალო** | **3.9** | **4.1** | **4.2** | **4.0** | **3.9** | **4.4** | **4.4** | **4.3** | **4.1** | **4.2** | **4.2** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **MOU3** | **2017** | | | | **2018** | | | | **2019** | | |
| **Q1 2017** | **Q2 2017** | **Q3 2017** | **Q4 2017** | **Q1 2018** | **Q2 2018** | **Q3 2018** | **Q4 2018** | **Q1 2019** | **Q2 2019** | **Q3 2019** |
| მაგთიკომი | 136.6 | 143.2 | 147.9 | 165.7 | 155.1 | 161.9 | 163.6 | 156.4 | 144.6 | 148.1 | 145.7 |
| ვიონი საქართველო | 111.5 | 119.0 | 117.3 | 123.5 | 134.2 | 155.4 | 154.9 | 158.1 | 156.9 | 161.2 | 157.7 |
| სილქნეტი/ჯეოსელი | 135.8 | 140.2 | 140.7 | 153.8 | 132.3 | 139.4 | 143.6 | 137.8 | 142.6 | 153.6 | 157.0 |
| **საშუალო** | **130.0** | **135.9** | **137.3** | **150.1** | **141.6** | **151.8** | **154.0** | **149.9** | **146.9** | **153.3** | **152.5** |

*წყარო: აბონენტების რაოდენობა ფორმა 2.2-დან; შემოსავალი და ტრაფიკი ფორმა 2.19;-დან*

**მობილური ქსელით მონაცემთა გადაცემის მომსახურების საბითუმო ბაზარი**

საქართველოში მობილური ქსელით მონაცემთა გადაცემის (შემდგომში ინტერნეტ) მომსახურებას მობილური ქსელის ოპერატორები ახორციელებენ 2G, 3G და 4G ქსელების საშუალებით.  2018 წლის 31 დეკემბრის მდგომარეობით მობილური მომსახურების დაფარვის მასშტაბები ტერიტორიული ხელმისაწვდომობის თვალსაზრისით, გამოსახულია გრაფიკზე.

*\_\_\_\_\_\_\_\_\_\_*

*2 ARPU: შესაბამის პერიოდში ხმოვანი მომსახურებიდან მიღებული საშუალო შემოსავალი გაყოფილი იგივე პერიოდის აბონენტების (ა ტიპის აბონენტი + M2M აბონენტები) საშუალო რაოდენობაზე.*

*3 MOU: შესაბამის პერიოდში ხმოვანი მომსახურების საშუალო ტრაფიკი გაყოფილი იგივე პერიოდის აბონენტების (ა ტიპის აბონენტი + M2M აბონენტები) საშუალო რაოდენობაზე.*

გრაფიკი N10

მაგთიკომი ვიონი საქართველო სილქნეტი/ჯეოსელი

მობილური ქსელით ინტერნეტ მომსახურების მნიშვნელოვანი ნაწილი მოდის 4G ტექნოლოგიით მოხმარებული ინტერნეტ ტრაფიკის რაოდენობაზე. 2019 წლის სექტემბრის თვეში განხორციელებული ინტერნეტ ტრაფიკის 77% მოდის 4G ტექნოლოგიაზე, ტრაფიკის 20% არის განხორციელებული 3G ტექნოლოგიით და მხოლოდ 3%- უკავია 2G ტექნოლოგიის ტრაფიკს.

გრაფიკი N11



*წყარო: ფორმა 2.16;*

ვინაიდან ქვეყანაში მობილურ ინტერნეტ მომსახურებაზე მოთხოვნა მნიშვნელოვნად იზრდება, ბაზარზე კონკურენტული ფასების ჩამოყალიბებისათვის დიდი მნიშვნელობა ენიჭება სრულფასოვანი მობილური ქსელით ინტერნეტ მომსახურების მიმწოდებელი კომპანიების ოდენობის გაზრდას. ცნობილია, რომ აღნიშნულ მომსახურებას საქართველოს სატელეკომუნიკაციო ბაზარზე ახორციელებენ შპს „მაგთიკომი“, სს „სილქნეტი“ და შპს „ვიონი საქართველო“. შესაბამისად, ბაზარზე არსებული კონკურენტული გარემოს შენარჩუნებისა და გაუმჯობესების მიზნით, „მობილური ქსელით საცალო ხმოვანი მომსახურების ბაზრის შესაბამის სეგმენტზე კონკურენციის კვლევისა და ანალიზის შედეგების შესახებ“, კომისიის 2019 წლის 30 აპრილის №267/9 და „მობილური ქსელით ინტერნეტ მომსახურების და მოკლე ტექსტური შეტყობინებების („SMS“) ბაზრის შესაბამის სეგმენტებზე კონკურენციის კვლევისა და ანალიზის შედეგების შესახებ“ კომისიის 2019 წლის 30 აპრილის №268/9 გადაწყვეტილებების მიღებისას, მიზანშეწონილად იქნა მიჩნეული, MVNO-ს მიერ მობილური მომსახურების ბაზარზე შესვლის ხელშეწყობისთვის, მობილური ქსელით მომსახურების საბითუმო ბაზრის შესაბამის სეგმენტზე კონკურენციის კვლევისა და ანალიზის ჩატარება და მნიშვნელოვანი საბაზრო ძალაუფლების მქონე ოპერატორებისათვის MVNO-ს ქსელთან დაშვების მიზნით სპეციფიკური ვალდებულებების განსაზღვრა.

**მომსახურების ბაზრის შესაბამისი სეგმენტის განსაზღვრა**

აღნიშნული საკითხის შეფასება ეფუძნებოდა აბონენტების მიერ სხვადასხვა სახის მობილური მომსახურებების მოხმარებისა და მობილური ოპერატორის მიერ მომსახურებების მიწოდების სტრუქტურას. ამასთან, გათვალისწინებულ იქნა მობილური ქსელით ინტერნეტის მომსახურების სხვა მობილურ მომსახურებასთან შედარებით უპირატესი პოზიცია. ამასთან აღსანიშნავია, რომ ბოლო წლების განმავლობაში მობილური მომსახურებების შეთავაზებებში ინტერნეტი ჰომოგენური პაკეტების ფარგლებში უფრო მეტი მოცულობით იყიდება ვიდრე სხვა შეთავაზებებში.

გრაფიკი N12



*წყარო: ფორმა 2.19;*

მიუხედავად იმისა, რომ მოთხოვნა მობილური ქსელით ინტერნეტის მომსახურებაზე დღითიდღე იზრდება, რაც მიუთითებს საბოლოო მომხმარებლებისათვის ინტერნეტ მომსახურების მზარდ უპირატესობაზე, საცალო ტარიფების მნიშვნელოვანი კლება ბაზარზე არ შეინიშნება. ამასთან, გაზრდილია მომხმარებლების მიერ მობილური ქსელით ინტერნეტის მოხმარების მოცულობა. მობილური ხმოვანი და მობილური ქსელით ინტერნეტ მომსახურებების ტარიფებზე „SSNIP“ ტესტის გამოყენების შემთხვევაში, შეგვიძლია ვივარაუდოთ, რომ მობილურ ხმოვან მომსახურებაზე ფასების ზრდის შემთხვევაში აბონენტები ხმოვანი მომსახურებიდან მნიშვნელოვანი მოცულობით არ გადავლენ მობილური ქსელით ინტერნეტის მოხმარებაზე (სხვადასხვა „OTT” აპლიკაციების გამოყენებით) და პირიქით, მობილური ქსელით ინტერნეტის მომხმარებლები ფასების ზრდის შემთხვევაში არ გადავლენ მობილურ ხმოვან მომსახურებაზე. შესაბამისად, შეიძლება ითქვას, რომ მობილური ქსელით ინტერნეტ მომსახურება მობილური ხმოვანი მომსახურებების შემავსებელია, ვიდრე ჩანაცვლებადი. შესაბამისად, დღეისათვის მომხმარებლების უმეტესი ნაწილი ამ მომსახურებებს ურთიერთჩანაცვლებად მომსახურებად არ მიიჩნევენ.

ზემოაღნიშნულიდან გამომდინარე, მობილური ქსელით ინტერნეტ მომსახურების საბითუმო ბაზარი სატელეკომუნიკაციო ბაზრის ცალკე სეგმენტს წარმოადგენს.

**მომსახურების გეოგრაფიული საზღვრების დადგენა**

შპს „მაგთიკომის”, სს „სილქნეტის“ და შპს „ვიონი საქართველოს“ სარგებლობაში არსებული რადიოსიხშირული სპექტრით სარგებლობის ლიცენზიები მოიცავს საქართველოს მთელ ტერიტორიას, მათ ავტორიზაცია გავლილი აქვთ საქართველოს მთელ ტერიტორიაზე მომსახურების მიწოდებლად. შპს „მაგთიკომი”, სს „სილქნეტი“ და შპს „ვიონი საქართველო“ საქართველოს მთელ ტერიტორიაზე მომსახურებას აწვდიან ერთგვაროვანი პირობებით. შესაბამისად, მობილური ქსელით საბითუმო ინტერნეტის მომსახურების მიწოდების ბაზრის შესაბამისი სეგმენტისთვის გეოგრაფიულ საზღვრებად მიჩნეული უნდა იქნას საქართველოს მთელი ტერიტორია.

**სამი კრიტერიუმის ტესტი**

იმისათვის, რომ განსაზღვრულიყო, ექვემდებარება თუ არა მობილური ქსელით მონაცემთა გადაცემის მომსახურების საბითუმო ბაზარის შესაბამისი სეგმენტი წინასწარ რეგულირებას, ჩატარებული იქნა სამი კრიტერიუმის ტესტი. ტესტის მიხედვით შეფასებული სამივე კრიტერიუმის (იხ. ა, ბ, გ პუნქტები) ერთდროულად დაკმაყოფილების შემთხვევაში ბაზრის შესაბამისი სეგმენტი წინასწარ რეგულირებას უნდა დაექვემდებაროს.

**ა) ბაზრის შესაბამის სეგმენტზე შესვლის სტრუქტურული ან/და სამართლებრივი ბარიერების შეფასება**

ა.ა) მობილური ქსელით ინტერნეტ მომსახურების ბაზრის შესაბამის სეგმენტზე შესვლის დამაბრკოლებელი გარემოებები შეფასდა მომავალზე ორიენტირებული პრინციპების გათვალისწინებით. ანალიზის ჩატარებისას არ იქნა გათვალისწინებული ისეთი დროებითი დაბრკოლებები, რომლებიც დროის მოკლე მონაკვეთში დაძლევადია.

ა.ბ) მობილური ქსელით ინტერნეტ მომსახურების ბაზრის შესაბამის სეგმენტზე შესვლის სტრუქტურული ბარიერი არსებობს, რადგან ბაზარზე არსებული სამი მობილური ქსელის მახასიათებლები და ტექნოლოგია, რაც განაპირობებს მათ მიერ გაწეულ მომსახურებაზე მოთხოვნის დონეს ისეთია, რომ ის ბაზარზე ავტორიზებულ პირებს შორის ასიმეტრიულ პირობებს ქმნის.

ა.გ) მობილური ქსელით ინტერნეტ მომსახურების ბაზრის შესაბამისი სეგმენტი მაღალი სტრუქტურული ბარიერებით ხასიათდება, რადგან ამ მომსახურების მიმწოდებელი ავტორიზებული პირ(ებ)ი, მომსახურების მიწოდებაზე გაწეული დანახარჯების თვალსაზრისით, სხვებთან შედარებით აბსოლუტურ უპირატესობას ფლობენ, რომელიც გამოწვეულია მასშტაბის და/ან მომსახურების სახეების მრავალფეროვნებით განპირობებული ეკონომიით.

ა.დ) მობილური მომსახურებისათვის სიხშირული რესურსით სარგებლობის ლიცენზიას და სატელეკომუნიკაციო ინფრასტრუქტურის მშენებლობასთან დაკავშირებულ ნებართვებს და კაპიტალურ დანახარჯებს ბაზრის შესაბამის სეგმენტზე შესვლის თვალსაზრისით, პირდაპირი ზეგავლენა აქვთ ბაზარზე ახალ შემომსვლელებისათვის.

**ბ) ბაზარზე კონკურენციის პოტენციური ტენდენციების შეფასება**

მობილური მომსახურებების ბაზრის შესაბამისი სეგმენტის ეფექტიანი კონკურენციისადმი მიდრეკილება დადგინდა შემდეგი კრიტერიუმების ანალიზის საფუძველზე:

**საბაზრო წილები -** ავტორიზებული პირების საბაზრო ხვედრითი წილები ბაზრის ეფექტიანი კონკურენციისადმი მიდრეკილების პირველადი მაჩვენებლებია. საბაზრო ხვედრითი წილები მომსახურების მიწოდებით მიღებული შემოსავლების მიხედვით განისაზღვრა. დროის გარკვეულ მონაკვეთში მაღალი საბაზრო წილის ფლობა ავტორიზებული პირის დომინანტობაზე მიანიშნებს, ხოლო საბაზრო წილების შემცირება ბაზარზე ახალი ავტორიზებული პირის შესვლის ან არსებული ავტორიზებული პირების ბაზარზე გაფართოების მანიშნებელია.

გრაფიკი N13

*წყარო: პერიოდის ბოლო კვარტლის აბონენტების რაოდენობა ფორმა 2.2-დან;*

გრაფიკი N14

*წყარო: ფორმა 2.19;*

გრაფიკი N15

*წყარო: ფორმა 2.19;*

ზემოთ მოცემული გრაფიკების თანახმად, ინტერნეტ აბონენტების რაოდენობის, ინტერნეტ აბონენტებიდან მიღებული შემოსავლებისა და მობილური ქსელით ინტერნეტ ტრაფიკის გენერირების მაჩვენებლებით ბაზარზე მოქმედი ავტორიზებულ პირების მიერ დაკავებული ბაზრის წილები განსხვავებულია.

**კონცენტრაციის დონე**

კონცენტრაციის საერთო მაჩვენებელი მობილური ქსელით ინტერნეტ მომსახურების ბაზარის შესაბამისი სეგმენტის კონკურენციის განმსაზღვრელია. მობილური მომსახურებების ბაზარზე კონცენტრაციის განსაზღვრის მიზნებისათვის ე.წ. “ჰერფინდალ-ჰირშმანის” ინდექსი (HHI) იქნა გამოყენებული. “ჰერფინდალ-ჰირშმანის” ინდექსის (HHI) რაოდენობრივი მნიშვნელობა გამოიანგარიშება ბაზრის შესაბამის სეგმენტზე ყველა მოქმედი ავტორიზებული პირების მიერ დაკავებული ფარდობითი წილების (პროცენტულ ერთეულებში) კვადრატების ჯამის სახით. მისი მნიშვნელობა შეიძლება იცვლებოდეს: 1-დან – საკმარისად სრულყოფილი კონკურენციის და ბაზარზე მონაწილეთა დიდი რაოდენობის შემთხვევაში, 10 000-მდე – აბსოლუტურად კონცენტრირებულ ბაზრის შესაბამის სეგმენტზე მიმწოდებლის მხარეს ერთი ეკონომიკური აგენტის საქმიანობის შემთხვევაში. შესაძლებელია ბაზრის შესაბამის სეგმენტის შემდეგი ტიპების იდენტიფიცირება:

ა) დაბალკონცენტრირებული ბაზრის სეგმენტი, როდესაც HHI ინდექსის გაანგარიშებული რიცხვითი მნიშვნელობა არ აღემატება 1000-ს.

ბ) ზომიერად კონცენტრირებული ბაზრის სეგმენტი, როდესაც HHI ინდექსის გაანგარიშებული რიცხვითი მნიშვნელობა მოქცეულია 1000-დან და 2500-მდე საზღვრებში.

გ) მაღალკონცენტრირებული ბაზრის სეგმენტი, როდესაც HHI ინდექსის გაანგარიშებული რიცხვითი მნიშვნელობა 2500 ერთეულს აჭარბებს.

ცხრილი N3

|  |  |  |  |
| --- | --- | --- | --- |
| **HHI** | **Q4 2017** | **Q4 2018** | **Q3 2019** |
| ინტერნეტის აბონენტების მიხედვით | **3,404** | **3,382** | **3,358** |

|  |  |  |  |
| --- | --- | --- | --- |
| **HHI** | **12 თვე 2017** | **12 თვე 2018** | **9 თვე 2019** |
| ინტერნეტის შემოსავლების მიხედვით | **3,940** | **3,962** | **3,594** |

ცხრილიდან ჩანს, რომ მობილური ქსელით მონაცემთა გადაცემის მომსახურების ბაზარისშესაბამისი სეგმენტი მაღალ კონცენტრირებულია და კონკურენცია მნიშვნელოვნად შეზღუდულია.

**მომსახურებების სახეების დივერსიფიცირება (კომბინირებული მომსახურებები) -** ბაზრის შესაბამის სეგმენტზე მნიშვნელოვანი საბაზრო ძალაუფლების მქონე ოპერატორების შპს „მაგთიკომის“ და სს „სილქნეტის“ მიერ მომხმარებლებისათვის შეთავაზებული ფიქსირებული და მობილური ქსელების კონვერგირებული მომსახურების სახეები (სამმაგი და ოთხმაგი შეთავაზებები) როგორც არსებული, ასევე, პოტენციური კონკურენტი ავტორიზებული პირისათვის ბაზრის შესაბამის სეგმენტზე გაფართოების ბარიერს წარმოადგენს.

**გ) „კონკურენციის შესახებ“ კანონის მოქმედების საკმარისობის შეფასება**

აღნიშნული კრიტერიუმის ანალიზისას შეფასდა, უზრუნველყოფს თუ არა „კონკურენციის შესახებ“ საქართველოს კანონი ელექტრონული კომუნიკაციების დარგში, კერძოდ მობილური ქსელით მონაცემთა გადაცემის მომსახურების ბაზრის სეგმენტზე კონკურენციის განვითარებას. ასევე შეფასდა, უზრუნველყოფს თუ არა „კონკურენციის შესახებ“ საქართველოს კანონი ელექტრონული კომუნიკაციების დარგის ბაზრის შესაბამის სეგმენტებზე პოტენციურად შესაძლო ანტიკონკურენტულ ქმედებებზე რეაგირებას. აღნიშნული კრიტერიუმის შესწავლისას გათვალისწინებული იქნა შემდეგი ფაქტორები:

გ.ა) მნიშვნელოვანი ძალაუფლების მქონე ავტორიზებულ პირებს შპს „მაგთიკომს“, სს „სილქნეტს“ და შპს „ვიონი საქართველოს“ გააჩნიათ ბაზარზე შესვლის დაბრკოლებების ხელოვნურად შექმნის და/ან გაზრდის განზრახვა და შესაძლებლობაც, შესაბამისად, ბაზრის შესაბამისი სეგმენტის წინასწარი რეგულირება უფრო ეფექტიანია ვიდრე „კონკურენციის შესახებ“ საქართველოს კანონით განსაზღვრული ქმედებები. ოპერატორების ქცევაზე, რომელიც აუარესებს კონკურენტულ გარემოს, რეაგირების დაგვიანებამ შესაძლოა გამოიწვიოს ბაზრისთვის შეუქცევადი ეფეტი, რაც გულისხმობს რომ *ex post* რეგულაციები ვერ უზრუნველყოფს კონკურენტული გარემოს პირვანდელ მდგომარეობაში დაბრუნებას. აღნიშნული ხაზს უსვამს *ex ante* რეგულირების უპირატესობას.

გ.ბ) გასული პერიოდის განმავლობაში ბაზრის შესაბამის საცალო სეგმენტზე ოპერატორების მიერ განხორციელებულმა სატარიფო პოლიტიკამ განაპირობა, რეგულირების მიზნით კომისიის არა ერთი ჩარევა (ბოლო კვლევები და გადაწყვეტილებები, რომელიც მითითებულის ამ დოკუმენტში). კონკურენციის უზრუნველსაყოფად საჭირო გახდა შესაბამის ავტორიზებულ პირებზე სპეციფიკური ვალდებულებების დაკისრება, შესაბამისად „კონკურენციის შესახებ“ საქართველოს კანონის მოქმედება ბაზრის რეგულირების მიზნებისათვის არ არის საკმარისი;

გ.დ) მობილურ ქსელით ინტერნეტ მომსახურებაზე დაწესებული ტარიფების, რაც გავლენას ახდენს მომხმარებლებზე, კონკურენტულ დონეზე შენარჩუნების მიზნით, წინასწარი რეგულირებით გათვალისწინებული ღონისძიებები უფრო ეფექტურია.

**სამი კრიტერიუმის ტესტის შედეგები:**  ჩატარებული სამი კრიტერიუმის ტესტის თანახმად დადგინდა, რომ მობილური ინტერნეტ მომსახურების საბითუმო ბაზრის სეგმენტზე სამივე კრიტერიუმი ერთდროულად არსებობს, შესაბამისად აღნიშნული ბაზრის სეგმენტი წინასწარ რეგულირებას უნდა დაექვემდებაროს.

**მობილური ქსელით მონაცემთა გადაცემის საბითუმო ბაზრის შესაბამის სეგმენტის ანალიზი**

ბაზრის ანალიზის მიზანს წარმოადგენს იმ ფაქტის შეფასება, წარმოდგენილია თუ არა ბაზრის შესაბამის სეგმენტზე ერთი ან ერთზე მეტი ავტორიზებული პირი (პირები), რომელსაც ინდივიდუალურად და/ან ერთობლივად მნიშვნელოვანი საბაზრო ძალაუფლება გააჩნია, ანუ არის თუ არა ჩვენს მიერ იდენტიფიცირებული და განსაზღვრული ბაზრის შესაბამისი სეგმენტი ეფექტიანად კონკურენტუნარიანი.

ბაზრის შესაბამის სეგმენტზე ავტორიზებული პირის მიერ მნიშვნელოვანი საბაზრო ძალაუფლების ფლობის ანალიზისას, შეფასებულ იქნა შემდეგი კრიტერიუმები:

* ავტორიზებული პირის საბაზრო წილი და მისი საერთო მოცულობა;
* რთულად დუბლირებადი ინფრასტრუქტურა;
* ტექნოლოგიური უპირატესობა;
* მომხმარებლის ძალაუფლების დაბალი დონე და/ან არ არსებობა;
* კაპიტალთან და ფინანსურ რესურსებთან მარტივი ან პრივილეგირებული წვდომის შესაძლებლობა;
* დივერსიფიცირებული მომსახურების სახეები;
* მასშტაბის ეკონომია;
* მომსახურების სახეების მრავალფეროვნებით განპირობებული ეკონომია (მრავალფეროვნების ეკონომია);
* ვერტიკალური ინტეგრაცია;
* საცალო გაყიდვების განვითარებული ქსელი;
* პოტენციური კონკურენტების არ არსებობა;
* მომგებიანობა;
* ბაზრის შესაბამის სეგმენტზე ავტორიზებული პირის გაფართოებასთან დაკავშირებით არსებული ბარიერები.

ზემოთ ჩამოთვლილიდან გამოყენებული იქნა მხოლოდ იმ კრიტერიუმის კომბინაცია, რომლებიც ყველაზე უფრო მიზანშეწონილია აღნიშნული ბაზრის შესაბამის სეგმენტზე კონკურენტული გარემოს შესაფასებლად.

**ავტორიზებული პირის საბაზრო წილი და მისი საერთო მოცულობა -** მობილური ინტერნეტ მომსახურების საბითუმო ბაზრის შესაბამის სეგმენტზე კომპანიების საერთო მოცულობის შეფასებისას, ბაზარზე მათ მიერ დაკავებული საბაზრო წილის შესახებ ინფორმაცია იქნა გამოყენებული. საბაზრო ხვედრითი წილი განსაზღვრული იქნა შესაბამისი მომსახურების მიწოდებით მიღებული შემოსავლების და აბონენტების რაოდენობის მიხედვით.

შესაბამისად, საბაზრო წილის განსაზღვრისას გათვალისწინებული უნდა იქნას მობილური კომპანიების მიერ საკუთარი აბონენტებისათვის შესაბამისი მომსახურების მიწოდებით მიღებული შემოსავლების და აბონენტების რაოდენობა. ასევე გათვალისწინებული უნდა იქნას მომსახურების დაფარვის მოცულობა ქვეყნის მასშტაბით, ვინაიდან აღნიშნულ ფაქტორს გადამწყვეტი მნიშვნელობა ექნება ვირტუალური ოპერატორის ქსელთან დაშვების თვალსაზრისით.

მობილურ ინტერნეტ მომსახურებას ყველა მობილური ქსელის ოპერატორი საქართველოში ახორციელებს 3G და 4G ქსელების საშუალებით.

2019 წლის მესამე კვარტალის მონაცემებით, მობილური ქსელით ინტერნეტით 3.3 მილიონი აბონენტი სარგებლობდა, რაც მთლიანი მობილური ქსელის აბონენტების 60%-ია. მობილური ქსელით ინტერნეტ აბონენტების რაოდენობა ზრდის ტენდენციით ხასიათდება. 2019 წლის მესამე კვარტლის მონაცემებით, მობილური ქსელით ინტერნეტის მომხმარებელთა რაოდენობა 2018 წლის მეოთხე კვარტალთან შედარებით 12%-ით არის გაზრდილი. მობილური ქსელით ინტერნეტის მომხმარებელთა სიმკვრივის მაჩვენებელი მობილური ქსელის აბონენტებთან მიმართებით 2018 წლის მეოთხე კვარტალში შეადგენდა 54%-ს, ხოლო 2019 წლის მესამე კვარტალში 60%-ს.

გრაფიკი N16

*წყარო: პერიოდის ბოლო კვარტლის აბონენტების რაოდენობა ფორმა 2.2-დან;*

2019 წლის მესამე კვარტალის მდგომარეობით, მობილური ქსელით ინტერნეტის ყველაზე მეტი აბონენტი ყავდა სს „სილქნეტს (ჯეოსელს)“ (1.2 მლნ აბონენტი; ბაზრის წილის - 37%). შპს „მაგთიკომს“ ამავე პერიოდში ყავდა 1.1 მლნ. მობილური ქსელით ინტერნეტის აბონენტი (ბაზრის წილის 33%). ხოლო შპს „ვიონი საქართველოს“ – 1.0 მლნ. აბონენტი (ბაზრის წილის 30%).

გრაფიკი N17

*წყარო: პერიოდის ბოლო კვარტლის აბონენტების რაოდენობა ფორმა 2.2-დან;*

გრაფიკი N18

*წყარო: პერიოდის ბოლო კვარტლის აბონენტების რაოდენობა ფორმა 2.2-დან;*

მობილური აბონენტების ჯამურ რაოდენობაში მობილური ქსელით ინტერნეტის მომხმარებელი აბონენტების ხვედრითი წილი კომპანიების ჭრილში 2019 წლის მესამე კვარტლის მდგომარეობით შემდეგია: შპს „ვიონი საქართველო“ - 71%; სს „სილქნეტი (ჯეოსელი)“ - 68%; შპს „მაგთიკომი“ 47%. 2018 წლის მეოთხე კვარტლის მდგომარეობით, შესაბამისად: შპს „ვიონი საქართველო“ - 66%; სს „სილქნეტი (ჯეოსელი)“ - 56%; შპს „მაგთიკომი“ - 45%.

გრაფიკი N19

*წყარო: ფორმა 2.2*

მობილური ქსელით ინტერნეტ მომსახურებისას აბონენტებიდან მიღებული შემოსავლების მიხედვით 2019 წლის 9 თვის მონაცემებით შპს „მაგთიკომზე“ მოდის ბაზარზე აღნიშნული მომსახურებიდან მიღებული მთელი შემოსავლების 44%, სს „სილქნეტზე (ჯეოსელი)“ - 35%, ხოლო შპს „ვიონი საქართველოზე“ - 21%.

გრაფიკი N20

*წყარო: ფორმა 2.19;*

ვინაიდან, 2019 წელი დასრულებული არაა და მონაცემებიც მხოლოდ სექტემბრის თვის ჩათვლით არის ხელმისაწვდომი, გრაფიკზე შემოსავლების მოცულობა შედარებულია გასული წლების 9 თვის ჯამურ მაჩვენებლებთან, ასევე 2019 წლის საპროგნოზო მაჩვენებლებთან. არსებული მონაცემები ცხადყოფს აბონენტების მიერ ინტერნეტის მოხმარების ზრდის ტენდენციას.

გრაფიკი N21

*წყარო: იანვარი 2017-სექტემბერი 2019 პერიოდი ფორმა 2.19-დან;*

მობილური ქსელით ინტერნეტის აბონენტების მიერ მოხმარებული ინტერნეტის მოცულობის მიხედვით 2019 წლის 9 თვის მონაცემებით შპს „მაგთიკომში“ და შპს „ვიონი საქართველოში“ მოხმარებული ინტერნეტ ტრაფიკის 38-38% დაგენერირდა, ხოლო სს „სილქნეტში (ჯეოსელი)“ - 24%.

გრაფიკი N22

*წყარო: ფორმა 2.19;*

ინტერნეტის მოხმარება ბოლო წლებში მზარდი ტენდენციით ხასიათდება. პროგნოზის მიხედვით 2019 წლის მობილური ქსელით ინტერნეტის აბონენტების მიერ მოხმარებული ინტერნეტი 2018 წელთან შედარებით 30%-ით გაიზრდება და დაახლოებით 85 ათას ტერაბაიტს შეადგენს.

გრაფიკი N23

*წყარო: იანვარი 2017-სექტემბერი 2019 პერიოდი ფორმა 2.19-დან;*

გრაფიკი N24

*წყარო: ფორმა 2.19;*

გრაფიკი N25

*წყარო: ფორმა 2.19;*

2019 წლის მესამე კვარტლის მონაცემებით ერთი აბონენტის მიერ მოხმარებული ინტერნეტ მომსახურების ტრაფიკი თვეში საშუალოდ 2.7 GB-ია, რაც 41%-ით მეტია 2018 წელის მესამე კვარტალთან შედარებით. კომპანიების ჭრილში ყველაზე მეტი GB-ების მოხმარება ერთ აბონენტზე შპს „მაგთიკომის და შპს „ვიონი საქართველოს“ აბონენტებზე მოდის (3.2 GB) . ხოლო სს „სილქნეტი/ჯეოსელის“ აბონენტი - თვეში საშუალოდ 2.0 GB-ს მოიხმარს.

ცხრილი N3

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ARPU4** | **2017** | | | | **2018** | | | | **2019** | | |
| **Q1 2017** | **Q2 2017** | **Q3 2017** | **Q4 2017** | **Q1 2018** | **Q2 2018** | **Q3 2018** | **Q4 2018** | **Q1 2019** | **Q2 2019** | **Q3 2019** |
| მაგთიკომი | 3.2 | 3.4 | 4.0 | 3.8 | 4.2 | 4.6 | 5.4 | 5.0 | 4.9 | 5.0 | 6.0 |
| ვიონი საქართველო | 1.2 | 1.6 | 1.8 | 2.0 | 1.7 | 1.2 | 1.9 | 2.5 | 2.4 | 2.8 | 3.1 |
| სილქნეტი/ჯეოსელი | 2.3 | 2.4 | 2.4 | 3.7 | 3.3 | 3.7 | 4.3 | 4.0 | 3.3 | 3.5 | 4.0 |
| **საშუალო** | **2.4** | **2.6** | **2.8** | **3.3** | **3.3** | **3.3** | **4.0** | **3.9** | **3.6** | **3.8** | **4.3** |

*წყარო: აბონენტების რაოდენობა ფორმა 2,2-დან; შემოსავალი და მოხმარებული GB-ის რაოდენობა ფორმა 2.19-დან;*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **GB Usage per Sub5** | **2017** | | | | **2018** | | | |  | **2019** | | |
| **Q1 2017** | **Q2 2017** | **Q3 2017** | **Q4 2017** | **Q1 2018** | **Q2 2018** | **Q3 2018** | **Q4 2018** |  | **Q1 2019** | **Q2 2019** | **Q3 2019** |
| მაგთიკომი | 2.4 | 2.5 | 3.0 | 3.0 | 2.8 | 2.2 | 2.5 | 2.3 |  | 2.3 | 2.5 | 3.2 |
| ვიონი საქართველო | 2.0 | 1.5 | 1.9 | 1.9 | 2.2 | 1.7 | 2.1 | 2.3 |  | 2.6 | 2.8 | 3.2 |
| სილქნეტი/ჯეოსელი | 1.0 | 1.2 | 1.3 | 1.7 | 1.4 | 1.1 | 1.3 | 1.1 |  | 1.1 | 1.2 | 2.0 |
| **საშუალო** | **1.8** | **1.7** | **2.0** | **2.2** | **2.1** | **1.6** | **1.9** | **1.9** |  | **1.9** | **2.1** | **2.7** |

\_\_\_\_\_

*4 ARPU: შესაბამის პერიოდში ინტერნეტ მომსახურებიდან მიღებული საშუალო შემოსავალი გაყოფილი იგივე პერიოდის აბონენტების საშუალო რაოდენობაზე .*

*5 GB per Sub: შესაბამის პერიოდში ინტერნეტის საშუალო მოხმარება (ტრაფიკი) გაყოფილი იგივე პერიოდის აბონენტბეის საშუალო რაოდენობაზე.*

**რთულად დუბლირებადი ინფრასტრუქტურა -** შპს „მაგთიკომი“, სს „სილქნეტი“ და შპს „ვიონო საქართველო“ მობილური ქსელით მომსახურების ბაზარზე დიდი ხნის განმავლობაში საქმიანობენ. შექმნილი ინფრასტრუქტურა ბაზარზე შემოსვლის მსურველ კომპანიასთან შედარებით მათ უპერატესობას ანიჭებს, ვინაიდან ახალი კომპანიისათვის ამგვარი ინფრასტრუქტურის შექმნა შესაძლებელია მხოლოდ გრძელვადიან პერსპექტივაში, ან შეზღუდულ გეოგრაფიულ არეალში, ამიტომ შპს „მაგთიკომს“, სს „სილქნეტს“ და შპს „ვიონი საქართველოს“ მობილური ქსელის ფლობის თვალსაზრისით საბაზრო უპერატესობას ანიჭებს.

**მსყიდველობითი ძალაუფლების დაბალი დონე და/ან არ არსებობა -** მობილური მომსახურების ბაზარზე მომსახურების არსებულ ან პოტენციურ მომხმარებლებს არ გააჩნიათ მომსახურების შეძენის ფასზე ან მომსახურების სხვა პირობების ცვლილებაზე გავლენის მოხდენის შესაძლებლობა. არც ერთი მობილური ოპერატორი, ვირტუალური ქსელის ოპერატორისთვის მობილური საბითუმო მომსახურების მიწოდებას არ ახორციელებს. ამასთან, საცალო ბაზარზე მომსახურების მიმღებების/აბონენტების რაოდენობა იმდენად დიდია, რომ მათ მიერ მომსახურების შეძენის მოცულობიდან გამომდინარე, არც ერთ აბონენტს არ გააჩნია ისეთი ძალაუფლება, რომ მიმწოდებელს შეაცვლევინოს მომსახურების მიწოდების პირობები მათ შორის, ტარიფები. შესაბამისად, მობილური ქსელით ინტერნეტის ბაზარზე კონკურენტული გარემოს ჩამოსაყალიბებლად, მიზანშეწონილია მობილური ქსელის ვირტუალური ოპერატორის (MVNO) მიერ მობილური მომსახურებების ბაზარზე შესვლის ხელშეწყობა, რაც მნიშვნელოვნად შეუწყობს ხელს მომხმარებლების ძალაუფლების ფაქტორის ზრდას.

**მასშტაბის ეკონომია -** შპს „მაგთიკომი“, სს „სილქნეტი“ და შპს „ვიონი საქართველო“ მნიშვნელოვანი მოცულობის მომსახურების მიწოდებას უზრუნველყოფს. შესაბამისად, მათ აქვთ შესაძლებლობა მიაღწიონ მასშტაბის ეკონომიას, რომელიც განპირობებულია ავტორიზებული პირის მთლიანი დანახარჯების დიდი მოცულობით მიწოდებული მომსახურების ერთეულებს შორის გადანაწილებით;

**ვერტიკალური ინტეგრაცია -** მობილური ქსელის ოპერატორები, სს „სილქნეტი“ და შპს „მაგთიკომი“ ვერტიკალურად ინტეგრირებული ავტორიზებული პირები არიან. შესაბამისად, მათ დამოუკიდებლად შეუძლიათ აბონენტებისთვის მომსახურების მიწოდების უზრუნველყოფა, შეუძლიათ კონტროლი გაუწიონ მომსახურების მიწოდების უზრუნველყოფის პროცესს და მყისიერი რეაგირება მოახდინონ ბაზრის პოტენციურ ცვლილებებზე.

**განვითარებული სადისტრიბუციო გაყიდვების ქსელი -** მნიშვნელოვანია ის გარემოებაც, რომ ბაზარზე მოქმედ სამივე მობილურ კომპანიას ქვეყნის მასშტაბით გააჩნიათ საცალო გაყიდვებისა და მომსახურების საკმაოდ განვითარებული ქსელი, რომლის შექმნასაც საკმაოდ მნიშვნელოვანი რესურსი და დრო სჭირდება და რაც ასევე, კომპანიების ზრდისა და განვითარების შემზღუდავ ბარიერად შეიძლება ჩაითვალოს.

**ბაზრის შესაბამის სეგმენტზე ავტორიზებული პირის გაფართოებასთან დაკავშირებით არსებული ბარიერები -** რადგან მობილური მომსახურების ბაზარი საქართველოშიგაჯერებულია,ამიტომ ბაზრის ამ სეგმენტზე მოქმედი კომპანიების ზრდის/გაფართოების საჭირო შესაძლებლობები შეზღუდულია, რაც უარყოფითად მოქმედებს ბაზარზე არსებულ კონკურენტულ მდგომარეობაზე.

შესაბამისად, მობილური ქსელით ინტერნეტის ბაზარზე კონკურენციის ხელშეწყობისთვის მიზანშეწონილია მობილური ქსელის ვირტუალური ოპერატორის (MVNO) მიერ მობილური მომსახურებების ბაზარზე შესვლის ხელშეწყობა. შესაბამისად მობილურ ქსელის საბითუმო მომსახურებაზე მნიშვნელოვანი საბაზრო ძალაუფლების მქონე ოპერატორებს უნდა დაეკისროს მობილური ქსელის ვირტუალური ოპერატორის ქსელთან არადისკრიმინაციულად და დანახარჯებზე ორიენტირებული ტარიფით დაშვების სპეციფიკური ვალდებულებები.

# მობილური ქსელით ინტერნეტ მომსახურების ბაზრის შესაბამისი სეგმენტების ანალიზის შედეგები

ბაზრის შესაბამის სეგმენტებზე ავტორიზებული პირის მიერ მნიშვნელოვანი საბაზრო ძალაუფლების ფლობის განსაზღვრის ანალიზისას, კომისიის მიერ შეფასებული იქნა შემდეგი კრიტერიუმები, რომლებიც საცალო მომსახურებისთვის ყველაზე უფრო რელევანტურია:

* ავტორიზებული პირის საბაზრო წილი და მისი საერთო მოცულობა;
* რთულად დუბლირებადი ინფრასტრუქტურა;
* მომხმარებლის ძალაუფლების დაბალი დონე და/ან არ არსებობა;
* ბაზრის შესაბამის სეგმენტზე ავტორიზებული პირის გაფართოებასთან დაკავშირებით არსებული ბარიერები;
* ვერტიკალური ინტეგრაცია;
* მასშტაბის ეკონომია;

ბაზრის შესაბამის სეგმენტებზე ავტორიზებული პირის მიერ დაკავებული საბაზრო ხვერდრითი წილის განსაზღვისთვის გაანგარიშებაში გამოყენებული იქნა, ბოლო სამი წლის ამ მომსახურების მიწოდებით შემოსავლების, აბონენტთა რაოდენობის, ტრაფიკისა და დაფარვის ფართობის შესახებ მონაცემები.

ავტორიზებული პირების მნიშვნელოვანი საბაზრო ძალაუფლების ცნობის თაობაზე დასკვნას ამყარებს ის ფაქტი, რომ ამ კომპანიებს გააჩნიათ მნიშვნელოვნად დიდი ქსელი, რომელიც არსებულ ბაზარზე შესვლისა და საბაზრო პოზიციის შენარჩუნების აუცილებელი აქტივია.

შპს „მაგთიკომს“, სს „სილქნეტს“ და შპს „ვიონი საქართველოს“ მობილური ქსელით ინტერნეტ მომსახურების საბითუმო ბაზრის შესაბამის სეგმენტზე საქართველოს მთელს ტერიტორიაზე გააჩნიათ მნიშვნელოვანი საბაზრო ძალაუფლება.

მიუხედავად იმისა, რომ საქართველოში მობილურ ინტერნეტ მომსახურებაზე მოთხოვნა მნიშვნელოვნად იზრდება, კონკურენციის გამძაფრება და საცალო ტარიფების მნიშვნელოვანი კლება სატელეკომუნიკაციო ბაზრის აღნიშნულ სეგმენტზე ნაკლებად შეინიშნება. შესაბამისად, ბაზარზე კონკურენციის გაზრდის მიზნით მნიშვნელოვანია მობილური ვირტუალური ქსელის ოპერატორის (MVNO) მიერ მობილური მომსახურების ბაზარზე შესვლის ხელშეწყობა.

# ყოველივე ზემოაღნიშნულიდან გამომდინარე, მობილური ქსელით ინტერნეტ მომსახურების საბითუმო ბაზრის შესაბამის სეგმენტზე საბაზრო ძალაუფლების მქონე ავტორიზებულ პირებს, შპს „მაგთიკომს“, სს „სილქნეტს“ და შპს „ვიონი საქართველოს“ უნდა დაეკისიროთ მობილური ვირტუალური ქსელის ოპერატორის (MVNO) ქსელთან დაშვების უზრუნველყოფის ვალდებულება, შემდეგი სპციფიკური ვალდებულებების გათვალისწინებით:

- ქსელის შესაბამის ელემენტებთან დაშვების ვალდებულება;

- დისკრიმინაციის აკრძალვის ვალდებულება;

- ინფორმაციის გამჭვირვალობის უზრუნველყოფის ვალდებულება;

**-** დანახარჯებისა და შემოსავლების განცალკევებულად აღრიცხვის ვალდებულება;



- სატარიფო რეგულირებისა და ხარჯთაღრიცხვის ვალდებულება.

**მოკლე ტექსტური შეტყობინებები - „SMS“**

საქართველოში მობილურ მოკლე ტექსტურ შეტყობინების (ე.წ „SMS“) მომსახურებას ყველა მობილური ქსელის ოპერატორი უზრუნველყოფს 2G, 3G და 4G ქსელების საშუალებით.

2017 და 2019 წლების მონაცემების შედარებითი ანალიზის საფუძველზე იკვეთება, რომ ავტორიზებული პირების მიერ მობილური მოკლე ტექსტური მომსახურება შერეულ (მრავალმაგი შეთავაზება) და ჰომოგენურ პაკეტებში უფრო დიდი მოცულობითაა რეალიზებული ვიდრე სტანდარტულ მომსახურების მიწოდებისას.

გრაფიკი N26



*წყარო: ფორმა 2.19;*

მობილური მოკლე ტექსტური შეტყობინების „SMS“ ბაზრის შესაბამის სეგმენტზე 2017 -2019 წლების განმავლობაში მომხმარებელთა რაოდენობის კლების ტენდენცია ფიქსირდება. ამასთან ერთად, მომსახურებიდან მიღებული შემოსავლების საერთო მოცულობა ყველა კომპანიისათვის წლიდან წლამდე მნიშვნელოვნად მცირდება. მსოფლიოში და საქართველოში არსებული ტენდენციების თანახმად, მომხმარებლები უფრო მეტად უპირატესობას ანიჭებენ მობილური ქსელით ინტერნეტ მომსახურების სხვადასხვა უფასო OTT აპლიკაციებით სარგებლობას.

**ავტორიზებული პირის საბაზრო წილი და მისი საერთო მოცულობა -** მობილური SMS მომსახურების ბაზრის შესაბამის სეგმენტზე კომპანიების საერთო მოცულობის შეფასებისას, ბაზარზე მათ მიერ დაკავებული საბაზრო წილის შესახებ ინფორმაცია იქნა გამოიყენებული. საბაზრო ხვედრითი წილი განსაზღვრული იქნა შესაბამისი მომსახურების მიწოდებით მიღებული შემოსავლების და აბონენტების რაოდენობის მიხედვით.

გრაფიკი N27

*წყარო: ფორმა 2.2;*

2019 წლის მესამე კვარტალის მონაცემებით, მობილური მოკლე ტექსტური შეტყობინებით ყველაზე მეტად შპს „მაგთიკომის“ აბონენტები სარგებლობდნენ (39%). სს „სილქნეტის (ჯეოსელი)“ აბონენტებს ბაზრის 34% ეჭირათ, ხოლო შპს „ვიონი საქართველოს“ აბონენტებს -27%.

გრაფიკი N28

*წყარო: ფორმა 2.2;*

გრაფიკი N29

*წყარო: ფორმა 2.2;*

მოკლე ტექსტური შეტყობინებიდან (SMS) მიღებული შემოსავლების მიხედვით 2019 წლის 9 თვის მონაცემებით სს“ სილქნეტის“ წილი შეადგენდა ბაზარზე აღნიშნული მომსახურებიდან მიღებული მთელი შემოსავლების 49%-ს. შპს „მაგთიკომის“ წილი - 42%-ს, ხოლო შპს „ვიონი საქართველოს“ წილი -10%-ს.

გრაფიკი N30

*წყარო: ფორმა 2.19;*

გრაფიკი N31

*წყარო: ფორმა 2.19-დან;*

გრაფიკი N32

*წყარო: ფორმა 2.19*

ცხრილი N4

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ARPU6** | **2017** | | | | **2018** | | | | **2019** | | |
| **Q1 2017** | **Q2 2017** | **Q3 2017** | **Q4 2017** | **Q1 2018** | **Q2 2018** | **Q3 2018** | **Q4 2018** | **Q1 2019** | **Q2 2019** | **Q3 2019** |
| მაგთიკომი | 0.8 | 0.8 | 0.7 | 0.7 | 0.7 | 0.7 | 0.7 | 0.7 | 0.7 | 0.7 | 0.7 |
| ვიონი საქართველო | 0.4 | 0.3 | 0.3 | 0.2 | 0.4 | 0.4 | 0.3 | 0.2 | 0.2 | 0.2 | 0.2 |
| სილქნეტი/ჯეოსელი | 0.6 | 0.6 | 0.6 | 0.4 | 0.3 | 0.4 | 0.3 | 0.3 | 0.7 | 0.8 | 1.1 |
| **საშუალო** | **0.6** | **0.6** | **0.6** | **0.5** | **0.5** | **0.5** | **0.4** | **0.4** | **0.5** | **0.6** | **0.7** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **SMS per Sub.7** | **2017** | | | | **2018** | | | | **2019** | | |
| **Q1 2017** | **Q2 2017** | **Q3 2017** | **Q4 2017** | **Q1 2018** | **Q2 2018** | **Q3 2018** | **Q4 2018** | **Q1 2019** | **Q2 2019** | **Q3 2019** |
| მაგთიკომი | 96.8 | 92.2 | 90.4 | 101.3 | 96.1 | 93.9 | 91.0 | 89.2 | 82.6 | 84.0 | 82.0 |
| ვიონი საქართველო | 86.4 | 81.1 | 65.2 | 53.0 | 98.2 | 89.1 | 58.4 | 66.5 | 65.7 | 69.3 | 69.8 |
| სილქნეტი/ჯეოსელი | 111.4 | 106.6 | 101.9 | 79.6 | 68.8 | 80.3 | 64.4 | 63.5 | 93.9 | 86.0 | 87.2 |
| **საშუალო** | **99.7** | **94.8** | **88.5** | **81.4** | **83.6** | **86.8** | **71.7** | **73.0** | **81.9** | **80.8** | **80.5** |

*წყარო: აბონენტების რაოდენობა ფორმა 2.2-დან; შემოსავალი და რაოდენობა ფორმა 2.19-დან;*

\_\_\_\_\_

*6 ARPU: შესაბამის პერიოდში SMS მომსახურებიდან მიღებული საშუალო შემოსავალი გაყოფილი იგივე პერიოდის აბონენტების საშუალო რაოდენობაზე.*

*7 SMS per Sub: შესაბამის პერიოდში SMS -ების საშუალო რაოდენობა გაყოფილი იგივე პერიოდის აბონენტბეის საშუალო რაოდენობაზე.*

„მობილური ქსელით ინტერნეტ მომსახურების და მოკლე ტექსტური შეტყობინებების („ SMS“) ბაზრის შესაბამის სეგმენტებზე კონკურენციის კვლევისა და ანალიზის შედეგების შესახებ“ კომისიის 2019 წლის 30 აპრილის №268/9 გადაწყვეტილების მიღებისას აღინიშნა, რომ ვინაიდან მოკლე ტექსტური შეტყობინების მომხმარებლების რაოდენობა კლებადია ბაზარზე, კლებადია ერთი აბონენტიდან მიღებული შემოსავალიც და ამასთან ერთად ასევე მცირდება ერთი აბონენტის მიერ გაგზავნილი მოკლე ტექსტური შეტყობინებების რაოდენობაც, არ არის მიზანშეწონილი ამ მომსახურების ბაზრის შესაბამისი რეგულირება. შესაბამისად, ზემოაღნიშნული გადაწყვეტილებით, ბოლო მომხმარებლებზე (აბონენტებზე) მობილური ქსელით მოკლე ტექსტური შეტყობინებების („SMS“) ბაზრის შესაბამის სეგმენტზე არ იქნას გამოვლენილი მნიშვნელოვანი საბაზრო ძალაუფლების მქონე ავტორიზებული პირ(ებ)ი და ბაზრის შესაბამისი სეგმენტი ჩაითვალა კონკურენტულად.

კომისია აღნიშნავს, რომ კომისიის გადაწყვეტილებებში, მობილური სერვისების ერთ ან რამდენიმე ბაზრის შესაბამის სეგმენტად განსაზღვრისას კომისიის მსჯელობა ეფუძნებოდა ურთიერთშენაცვლებადი მომსახურებების სახეების და გეოგრაფიული საზღვრების დადგენას. აღნიშნული საკითხის შეფასებისას გაითვალისწინებოდა აბონენტების მიერ სხვადასხვა სახის მობილური მომსახურებების მოხმარების დანიშნულება და მობილური ოპერატორის მიერ მომსახურებების მიწოდების სტრუქტურა.

ფაქტია, რომ მომხმარებლები მოკლე ტექსტურ შეტყობინების (ე.წ „SMS“) მომსახურებაზე უფრო მეტად უპირატესობას ანიჭებენ მობილური ქსელით ინტერნეტ მომსახურების სხვადასხვა უფასო „OTT“ აპლიკაციებით სარგებლობას მიუხედავად ამისა, უნდა აღინიშნოს, რომ მოკლე ტექსტურ შეტყობინების (ე.წ „SMS“) მომსახურებას გააჩნია ტექნოლოგიური უპირატესობაც „OTT“ სერვისებთან შედარებით. კერძოდ, „OTT“ სერვისებით სარგებლობის საშუალება აქვთ მხოლოდ სმატფონების მქონე მომხმარებლებს, მოკლე ტექსტურ შეტყობინების (ე.წ „SMS“) გაგზავნა კი შესაძლებელია ნებისმიერი მობილური აბონენტისათვის, მიუხედავად იმისა, იყენებს თუ არა იგი სმარტფონს ან ინტერნეტს. ამიტომ მობილური მომსახურების სრულფასოვნად მიწოდებისათვის, აუცილებელია, რომ ოპერატორს შეეძლოს მოკლე ტექსტური შეტყობინების (ე.წ „SMS“) მომსახურების შეთავაზება. იმ შემთხვევაში, თუ მობილური ვირტუალური ქსელის ოპერატორი (MVNO) მოკლებული იქნება ამ შესაძლებლობას, ის ვერ გაუწევს სრულფასოვან კონკურენციას მნიშვნელოვანი ძალაუფლების მქონე ოპერატორებს.

შესაბამისად, ვინაიდან მობილური ქსელით მომსახურების საბითუმო ბაზრის შესაბამის სეგმენტზე უნდა იქნას უზრუნველყოფილი მობილური ვირტუალური ქსელის ოპერატორისა (MVNO) დაშვება და შესაბამისად, სამივე სახის მობილურ მომსახურებაზე (ხმოვანი, ინტერნეტი და SMS) წვდომა დაშვების მსურველი ოპერატორებისათვის სრულყოფილი სერვისის შეთავაზების მიზნით, მნიშვნელოვანი საბაზრო ძალაუფლების მქონე ავტორიზებულმა პირებმა: შპს „მაგთიკომმა“, სს „სილქნეტმა“ და შპს „ვიონი საქართველომ“, უნდა უზრუნველყონ მობილური ქსელით მოკლე ტექსტური შეტყობინებების („SMS“) საბითუმო მომსახურებაზე თავისუფალი წვდომა.

კომისია აღნიშნავს, რომ „ელექტრონული კომუნიკაციების შესახებ“ საქართველოს კანონი ითვალისწინებს ბაზარზე ვირტუალური ოპერატორის არსებობისა და ოპერირებისათვის საჭირო სამართლებრივი გარემოს შექმნას. ამასთან ერთად, ავტორიზებულ პირებს აკისრებს სატელეკომუნიკაციო ქსელის შესაბამის ელემენტებთან დაშვების ვალდებულებას და ასევე, განსაზღვრავს დაშვების მოთხოვნის უპირობო უფლებას. კერძოდ, „ელექტრონული კომუნიკაციების შესახებ“ საქართველოს კანონის მე-19 მუხლის მე–2 პუნქტის „დ“ ქვეპუნქტის შესაბამისად, ავტორიზებული პირი ვალდებულია „მოთხოვნის შემთხვევაში უზრუნველყოს საკუთარი ქსელის შესაბამის თავისუფალ ელემენტებთან, მათ ფუქნციონალურ რესურსებთან და სიმძლავრეებთან მსურველი ავტორიზებული პირის შეუზღუდავი დაშვება“. ამავე კანონის მე-2 მუხლის (ტერმინთა განმარტებები) თანახმად, დაშვება არის „ელექტრონული საკომუნიკაციო ქსელის ოპერატორის მიერ განსაზღვრული პირობებით (მათ შორის, ტარიფებით) საკუთარი ქსელის შესაბამისი ელემენტებით, ტექნიკური საშუალებებით, მათი თავისუფალი ფუნქციონალური რესურსებითა და სიმძლავრეებით, ან მათი გამოყენებით განხორციელებული (ან განხორციელებადი) ელექტრონული საკომუნიკაციო მომსახურების სახეებით სარგებლობის უზრუნველყოფა“, რომელიც, ამავე კანონის მე-2 მუხლის რ.ზ) ქვეპუნქტის თანახმად, მათ შორის მოიცავს „ვირტუალური ქსელების მომსახურების სახეებით სარგებლობის უზრუნველყოფას“.

კომისია აღნიშნავს, რომ მიუხედავად კანონით გათვალისწინებული დაშვების ვალდებულებისა, საქართველოში წლების განმავლობაში ფაქტიურად არ განვითარებულა მობილური ვირტუალური ოპერატორების საქმიანობა. აღნიშნული გარემოება იმაზე მეტყველებს, რომ კანონით გათვალისწინებული დაშვების ზოგადი რეგულაცია საკმარისი არ არის თავისუფალი საბაზრო/კომერციული პირობებით მობილური ვირტუალური ქსელის ოპერატორების ბაზარზე შესვლის მაღალი ბარიერის მოსახსნელად. არსებობს კონკურენციის შემზუღდველი გარემოებები და საჭიროებას წარმოადგენს დამატებითი მარეგულირებელი ღონისძიებების გატარება.

კომისია აღნიშნავს, რომ მობილური ვირტუალური ქსელის ოპერატორის მიერ მობილური ქსელით მომსახურების სრულყოფილი და კონკურენტული სერვისის შეთავაზების შესაძლებლობის უზრუნველსაყოფად, მნიშვნელოვანი საბაზრო ძალაუფლების მქონე ავტორიზებულ პირებს: შპს „მაგთიკომს“, სს „სილქნეტს“ და შპს „ვიონი საქართველოს“, უნდა დაუდგინდეთ ვირტუალური ოპერატორის საკუთარ ქსელთან დაშვების სპეციფიური ვალდებულებები.

შესაბამისად, კომისიას მიაჩნია, რომ მობილურ ბაზარზე კონკურენტული გარემოს გაუმჯობესების მიზნით, საჭიროა მობილური ქსელით მომსახურების საბითუმო ბაზრის წინასწარი რეგულირება ვირტუალური ოპერატორების ქსელთან თავისუფალი დაშვების მიზნით.

ყოველივე ზემოაღნიშნულიდან გამომდინარე, საქართველოს ზოგადი ადმინისტრაციული კოდექსის IX თავის, ”ელექტრონული კომუნიკაციების შესახებ” საქართველოს კანონის  მე-4 მუხლის მეორე პუნქტის, მე-11 მუხლის მეორე და მესამე პუნქტების, მე-20, 21-ე, 22-ე,  23-ე, 30-ე, 31-ე, 32-ე და 33-ე, 34-ე მუხლების შესაბამისად, კომისიამ, კენჭისყრის შედეგად, ერთხმად

**გ ა დ ა წ ყ ვ ი ტ ა:**

1. განისაზღვროს მობილური ქსელით მომსახურების (ხმოვანი, ინტერნეტი, მოკლე ტექსტური შეტყობინებები „SMS“) საბითუმო ბაზრის შესაბამის სეგმენტზე გეოგრაფიულ საზღვრად - საქართველოს მთელი ტერიტორია;
2. მობილური ქსელით მომსახურების (ხმოვანი, ინტერნეტი, მოკლე ტექსტური შეტყობინებები „SMS“) საბითუმო ბაზრის შესაბამის სეგმენტზე საქმიანობის განმახორციელებელ მნიშვნელოვანი ძალაუფლების მქონე ავტორიზებულ პირებად განისაზღვრონ:

ა) შპს „მაგთიკომი”;

ბ) სს „სილქნეტი“;

გ) შპს „ვიონი საქართველო”.

# მობილური ქსელით მომსახურების (ხმოვანი, ინტერნეტი, მოკლე ტექსტური შეტყობინებები „SMS“) საბითუმო ბაზრის შესაბამის სეგმენტზე, ამ გადაწყვეტილებით განსაზღვრულ, მნიშვნელოვანი საბაზრო ძალაუფლების მქონე ავტორიზებულ  პირებს, ამავე გადაწყვეტილებით განსაზღვრულ გეოგრაფიულ საზღვრებში, დაეკისიროთ მობილური ვირტუალური ქსელის ოპერატორის (MVNO) ქსელთან დაშვების უზრუნველყოფის ვალდებულება, შემდეგი სპეციფიკური პირობების გათვალისწინებით:

* 1. **ინფორმაციის გამჭვირვალობის უზრუნველყოფის ვალდებულება,** შემდეგი კონკრეტული პირობებით: მნიშვნელოვანი ძალაუფლების მქონე ავტორიზებული პირი ვალდებულია გამოაქვეყნოს მობილური ვირტუალური ქსელის ოპერატორის (MVNO) საკუთარი ქსელის შესაბამის ელემენტებთან დაშვების შეთავაზების წინადადება (მოწვევის ოფერტა), გადაწყვეტილების ძალაში შესვლიდან 10 სამუშაო დღის ვადაში. მოწვევის ოფერტა უნდა შეიცავდეს დეტალურ ინფორმაციას: შეთავაზებული ტექნოლოგიების, მომსახურების ტიპების, ქსელური ელემენტების (ქვესისტემების დონეზე) ჩამონათვალს და მათთან დაშვების პირობებს, ნუმერაციის რესურსის გამოყენების პირობებს;

**3.2 ქსელის შესაბამის ელემენტებთან დაშვების ვალდებულება,** შემდეგი კონკრეტული პირობებით:

**ა)** მნიშვნელოვანი საბაზრო ძალაუფლების მქონე ავტორიზებული პირი ვალდებულია, დაშვების მსურველი ავტორიზებული პირისაგან განაცხადის მიღების თარიღიდან 30 დღის ვადაში შეათანხმოს და გააფორმოს ქსელების შესაბამის ელემენტებთან დაშვების ხელშეკრულება და ასლი წარუდგინოს კომისიას ორმხრივი ხელმოწერიდან 3 სამუშაო დღის ვადაში. უარის შემთხვევაში, მნიშვნელოვანი საბაზრო ძალაუფლების მქონე ავტორიზებული პირი ვალდებულია განაცხადის მიღების თარიღიდან 10 დღის ვადაში, დაშვების მსურველ პირსა და კომისიას წერილობით აცნობოს დასაბუთებული უარის მიზეზები.

ბ) მნიშვნელოვანი საბაზრო ძალაუფლების მქონე ავტორიზებული პირი ვალდებულია, მოთხოვნის შემთხვევაში უზრუნველყოს საკუთარი მობილური ქსელის მომსახურებების (ხმა, ინტერნეტი და მოკლე ტექსტური შეტყობინება) ბოლო 12 კალენდარული თვისმოცულობის არანაკლებ 30%-ის უპირობო მიწოდება მობილური ვირტუალური ოპერატორის სამივე მომსახურებისთვის. ამავდროულად, აღნიშნული ბოლო 12 კალენდარული თვის30% მოცულობა არ უნდა ითვალისწინებდეს მნიშვნელოვანი ძალაუფლების მქონე ავტორიზებულ პირთან აფილირებული ვირტუალური მობილური ოპერატორისათვის (ასეთის არსებობის შემთხვევაში) მობილური ქსელებით მომსახურებებისათვის (ხმა, ინტერნეტი და მოკლე ტექსტური შეტყობინება) გაწეულ მომსახურებას.

**3.3** **დანახარჯებისა და შემოსავლების განცალკევებულად აღრიცხვის ვალდებულება,** მათ შორის მობილური ვირტუალური ქსელის ოპერატორის (MVNO) ქსელთან დაშვების უზრუნველყოფის ფარგლებში კომისიის მიერ დადგენილი მეთოდოლოგიური წესების თანახმად.

1. **სატარიფო რეგულირებისა და ხარჯთაღრიცხვის ვალდებულება,**

შემდეგი კონკრეტული პირობებით: მნიშვნელოვანი ძალაუფლების მქონე ავტორიზებული პირი ვალდებულია ვირტუალური ქსელის ოპერატორის დაშვების მიზნით შესთავაზოს დაშვების ტარიფები:

ა) LRIC-ის მოდელით; ან

ბ) Retail Minus მეთოდოლოგიით.

თუ განაცხადის მიღების თარიღიდან 30 კალენდარული დღის ვადაში, მხარეები ვერ მიაღწევენ შეთანხმებას კომერციულ საფუძველზე მომსახურების ტარიფებთან დაკავშირებით, კომისია უფლებამოსილია გამოითხოვოს აუდირებული ფინანსური ანგარიშგებები მეთოდოლოგიაში გამოყენებული მონაცემების სიზუსტის შემოწმების მიზნით;

მნიშვნელოვანი ძალაუფლების მქონე ავტორიზებული პირი ვალდებულია გადაიანგარიშოს და დააკორექტიროს ტარიფები კომისიის შენიშვნებისა და მოთხოვნების შესაბამისად.

**3.5** **დისკრიმინაციის აკრძალვის ვალდებულება** შემდეგი კონკრეტული პირობებით:

**ა)** მნიშვნელოვანი საბაზრო ძალაუფლების მქონე პირიქსელის შესაბამის ელემენტებთან, ტექნიკურ საშუალებებთან, თავისუფალ ფუნქციონალურ რესურსებთან და სიმძლავრეებთან დაშვების შეთავაზებისას, არსებითად მსგავსი გარემობებისა და ეკვივალენტური მოთხოვნების პირობებში, ვალდებულია უზრუნველყოს მოთხოვნილი მობილური ქსელის მომსახურების (ხმოვანი, ინტერნეტ და მოკლე ტექსტური შეტყობინები) და მასთან დაკავშირებული ინფორმაციის მსურველი მობილური ვირტუალური ოპერატორისათვის არადისკრიმინაციულად (შეუზღუდავად), ერთსა და იმავე ვადებში და ერთნაირი პირობებით მიწოდება;

ბ) მნიშვნელოვანი ძალაუფლების მქონე ავტორიზებული პირის მიერ არადისკრიმინაციული პირობების დადგენა მოიცავს მომსახურების ერთგვაროვანი პირობების, მათ შორის: მომსახურების ხელმისაწვდომობის, ხარისხის, ტარიფების, მიწოდების ვადების, მომსახურების მიწოდებასთან დაკავშირებული სხვა არსებითი ინფორმაციის გამჭვირვალეობის, აგრეთვე ურთიერთოპერაბელურობის უზრუნველყოფას;

გ) დაუშვებელია მნიშვნელოვანი ძალაუფლების მქონე ავტორიზებული პირის მიერ ქსელების შესაბამის ელემენტებთან დაშვების თაობაზე ექსკლუზიური ხელშეკრულების დადება;

1. ამ გადაწყვეტილებით განსაზღვრული ვალდებულებები არ აუქმებს/ანაცვლებს მობილური ქსელით მომსახურების ბაზარზე კომისიის სხვა გადაწყვეტილებებით მნიშვნელოვანი საბაზრო ძალაუფლების მქონე ავტორიზებული პირებისათვის განსაზღვრულ ვალდებულებებს;
2. გადაწყვეტილება ძალაში შედეს კომისიის ოფიციალურ ვებ გვერდზე ([www.gncc.ge](http://www.gncc.ge)) გამოქვეყნებისთანავე;
3. გადაწყვეტილება შეიძლება გასაჩივრდეს ქალაქ თბილისის საქალაქო სასამართლოს ადმინისტრაციულ საქმეთა კოლეგიაში (მისამართი: ქ. თბილისი, დავით აღმაშენებლის ხეივანი, მე-12 კმ., N6) გადაწყვეტილების დამოწმებული ასლის სს „სილქნეტისთვის“, შპს „მაგთიკომისთვის“ და შპს „ვიონი საქართველოსათვის“ ჩაბარებიდან ერთი თვის ვადაში;
4. კონტროლი აღნიშნული გადაწყვეტილების შესრულებაზე დაევალოს კომისიის აპარატის სატელეკომუნიკაციო ბაზრის რეგულირების დეპარტამენტს (ე. იმედაძე).